PERUSTELUT

1. EHDOTUKSEN TAUSTA

1) Yhteisen kalastuspolitiikan (YKP) soveltamisala ulottuu kalastus- ja vesiviljelytuotteita koskeviin Euroopan unionin autonomisiin kauppatoimenpiteisiin. Koska YKP:tä uudistetaan parhaillaan, myös kalastustuotteisiin sovellettavia autonomisia kauppatoimenpiteitä olisi tarkistettava yksinkertaistamisen, joustavuuden, avoimuuden ja johdonmukaisuuden edistämiseksi YKP:n uudistustavoitteiden mukaisesti.[1]

2) Eräiden kalastustuotteiden tarjonta EU:ssa nojaa voimakkaasti tuontiin. Tyydyttääkseen kalastustuotteiden kysyntänsä EU on viimeisten 15 vuoden aikana tullut yhä riippuvaisemmaksi tuonnista: kalastustuotteiden omavaraisuusaste on pienentynyt EU:ssa 57 prosentista 38 prosenttiin. Kalastus- ja vesiviljelytuotteita koskevien autonomisten kauppatoimenpiteiden päätarkoituksena on antaa EU:n kalanjalostusteollisuudelle mahdollisuus tuoda kolmansista maista raaka-aineita alennetuin tullein tai tullitta jatkojalostusta varten.

3) Tällä asetuksella korvataan, yhdistetään ja muutetaan tapauksen mukaan kolme nykyistä, kalastustuotteisiin sovellettavaa autonomisten kiintiöiden tai yksipuolisten suspensioiden järjestelmää, joista säädetään seuraavissa:

4) Tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista vuosina 2010–2012 sekä asetuksen (EY) N:o 824/2007 kumoamisesta 26 päivänä lokakuuta 2009 annettu neuvoston asetus (EY) N:o 1062/2009[2], jotta EU:n teollisuudelle voitaisiin varmistaa asianmukaiset tarjontaedellytykset tiettyjen kalastustuotteiden osalta.

5) Kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000[3] 28 artikla ja liite VI, joissa säädetään tiettyjen kalastustuotteiden (7 tuotetta) tullien suspensiojärjestelmästä.

6) Tiettyihin maatalous-, kalastus- ja teollisuustuotteisiin sovellettavien yhteisen tullitariffin autonomisten tullien suspendoimisesta ja asetuksen (EY) N:o 1255/96 kumoamisesta 19 päivänä joulukuuta 2011 annettu neuvoston asetus (EU) N:o 1344/2011[4], jossa säädetään muutamasta kalastustuotteita (5 tuotetta) koskevasta suspensiosta.

7) Nykyiset suspensiot muunnetaan kiintiöiksi, jotka ovat riittävän suuria ennakoitavuuden takaamiseksi EU:n jalostajille.

2. KUULEMISTEN JA VAIKUTUSTENARVIOINTIEN TULOKSET

EU:n jalostajat ja eräät EU:n jäsenvaltiot ovat pyytäneet kalastustuotteita koskevien autonomisten kauppatoimenpiteiden jatkamista EU:n kalanjalostusteollisuuden tarjonnan varmistamiseksi.

EU:n tuottajia ja jalostajia kuultiin syyskuusta 2011 helmikuuhun 2012 neuvoa-antavassa kalatalous- ja vesiviljelykomiteassa.

EU:n jäsenvaltioita kuultiin lokakuusta 2011 tammikuuhun 2012 neuvoston asetuksessa (EY) N:o 104/2000 säädetyssä komiteassa.

Kalastustuotteisiin sovellettavia yksipuolisia kauppaan liittyviä toimenpiteitä arvioitiin äskettäin yhteistä markkinajärjestelyä (YMJ) koskevassa vaikutusten arvioinnissa. Tämän lisäksi, sikäli kuin kyse on asetuksessa (EU) N:o 1344/2011 säädetyistä kalastustuotteisiin sovellettavista suspensioista, tuleva järjestelmä perustuu nykyiseen järjestelmään, jota Euroopan komissio tarkistaa kuuden kuukauden välein kuullen EU:n jäsenvaltioita tullitaloustyöryhmässä ja jossa kalastustuotteiden osuus on vähäinen.

Joka tapauksessa nykyisen asetuksen suurin vaikutus on EU:n talousarviolle aiheutuvat tulonmenetykset, jotka puolestaan merkitsevät tullietuuksia ja kilpailukykyisiä raaka-aineita EU:n kalastustuotteiden jalostajille. Autonomisissa tariffikiintiöissä tuotavien kalastuotteiden osuus on keskimäärin 4,5 prosenttia EU:n kalastus- ja vesiviljelytuotteiden kokonaistuonnin arvosta, kun taas kalastus- ja vesiviljelytuotteiden suspensioiden alaisen tuonnin osuus on arviolta 5,2 prosenttia EU:n kalastustuotteiden kokonaistuonnin arvosta. Kalastus- ja vesiviljelytuotteiden autonomiset tariffikiintiöt ja yksipuoliset suspensiot aiheuttavat EU:n talousarviolle enintään noin 175 miljoonan euron vuotuiset tulonmenetykset.

Autonomisilla tariffikiintiöillä ja yksipuolisilla suspensioilla on kuitenkin ollut myönteistä vaikutusta EU:n kalanjalostusteollisuuden kilpailukykyyn. Ne ovat myös auttaneet säilyttämään ja luomaan työpaikkoja ja tuotantoa eräillä erityisaloilla ja eräissä EU:n jäsenvaltioissa.

3. EHDOTUKSEN OIKEUDELLINEN SISÄLTÖ

Oikeusperusta

Euroopan unionin toiminnasta tehdyn sopimuksen 31 artikla.

Toissijaisuusperiaate

Yhteisen tullitariffin mukaiset tullit kuuluvat unionin yksinomaiseen toimivaltaan. Toissijaisuusperiaatetta ei sen vuoksi sovelleta kyseisiin säännöksiin.

Suhteellisuusperiaate

Ehdotus on suhteellisuusperiaatteen mukainen seuraavasta syystä:

Tulliliitto on yhteistä politiikkaa, minkä vuoksi se olisi pantava täytäntöön neuvoston antamalla asetuksella.

4. TALOUSARVIOVAIKUTUKSET

Ks. jäljempänä oleva rahoitusselvitys.

2012/0174 (NLE)

Ehdotus

NEUVOSTON ASETUS

kauppaan liittyvistä toimenpiteistä eräiden kalastustuotteiden tarjonnan varmistamiseksi unionin jalostajille vuosina 2013–2015, asetusten (EY) N:o 104/2000 ja (EU) N:o 1344/2011 muuttamisesta ja asetuksen (EY) N:o 1062/2009 kumoamisesta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,

ottaa huomioon Euroopan komission ehdotuksen[5],

sekä katsoo seuraavaa:

(1) Yhteisen kalastuspolitiikan soveltamisala ulottuu kalastus- ja vesiviljelytuotteiden autonomisiin kauppatoimenpiteisiin unionissa. Koska yhteistä kalastuspolitiikkaa ollaan uudistamassa, myös autonomisia kauppatoimenpiteitä olisi tarkistettava yksinkertaistamisen, avoimuuden ja johdonmukaisuuden edistämiseksi uudistustavoitteiden mukaisesti.

(2) Eräiden kalastustuotteiden tarjonta on unionissa nykyisin riippuvainen kolmansista maista tulevasta tuonnista. Tyydyttääkseen kalastustuotteiden kysyntänsä unioni on viimeisten 15 vuoden aikana tullut yhä riippuvaisemmaksi tuonnista: kalastustuotteiden omavaraisuusaste on pienentynyt unionissa 57 prosentista 38 prosenttiin. Jotta kalastustuotteiden tuotanto ei vaarantuisi unionissa ja unionin jalostusalalle voitaisiin varmistaa riittävä tarjonta, eräiden tuotteiden tullit olisi suspendoitava osittain tai kokonaan asianmukaisen suuruisissa tariffikiintiöissä. Tasapuolisten toimintaedellytysten varmistamiseksi unionin tuottajille huomioon olisi otettava myös yksittäisten kalastustuotteiden herkkyys unionin markkinoilla.

(3) Neuvoston asetuksella (EY) N:o 1062/2009[6] avattiin tiettyjä kalastustuotteita koskevat yhteisön autonomiset tariffikiintiöt ja säädettiin niiden hallinnoinnista kaudeksi 2010–2012. Kyseinen asetus olisi kumottava ja korvattava uudella asetuksella asianmukaisten tarjontaedellytysten varmistamiseksi unionin teollisuudelle kaudeksi 2013–2015.

(4) Kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000[7] 28 artiklassa ja liitteessä VI säädetään tiettyjen kalastustuotteiden tullien suspensioista. Kyseisten suspensioiden voimassaolo lakkaa viimeistään silloin, kun kalastus- ja vesiviljelytuotealan yhteisestä markkinajärjestelystä ehdotettua uutta Euroopan parlamentin ja neuvoston asetusta[8] aletaan soveltaa. Jotta varmistettaisiin eräiden kalastustuotteiden tarjonnan jatkuvuus unionissa, olisi vahvistettava joukko autonomisia tariffikiintiöitä, joilla mainitut suspensiot korvataan kokonaan tai osittain. Sen vuoksi asetuksen (EY) N:o 104/2000 28 artikla ja liite VI olisi poistettava. Uusien autonomisten tariffikiintiöiden olisi oltava riittävän suuria ennakoitavuuden ja tuonnin jatkuvuuden takaamiseksi.

(5) Tiettyihin maatalous-, kalastus- ja teollisuustuotteisiin sovellettavien yhteisen tullitariffin autonomisten tullien suspendoimisesta ja asetuksen (EY) N:o 1255/96 kumoamisesta 19 päivänä joulukuuta 2011 annetussa neuvoston asetuksessa (EU) N:o 1344/2011[9] säädetään muutamasta kalastustuotteita koskevasta suspensiosta. Johdonmukaisuuden parantamiseksi ja kalastustuotteisiin sovellettavia unionin autonomisia etuuksia koskevan järjestelmän ja menettelyjen yksinkertaistamiseksi olisi vahvistettava joukko autonomisia tariffikiintiöitä, joilla kyseiset suspensiot korvataan. Sen vuoksi asetuksen (EY) N:o 1344/2011 liitteessä olevat kalastustuotteita koskevat kohdat olisi poistettava. Uusien autonomisten tariffikiintiöiden olisi oltava riittävän suuria ennakoitavuuden ja tuonnin jatkuvuuden takaamiseksi.

(6) Kaikille unionin tuojille olisi varmistettava yhtäläinen ja keskeytyksetön pääsy tässä asetuksessa säädettyihin tariffikiintiöihin, ja kiintiöissä kannettavaa tullia olisi sovellettava keskeytyksettä kaikkiin jäsenvaltioihin suuntautuvaan asianomaisten tuotteiden kaikkeen tuontiin, kunnes kiintiöt on käytetty.

(7) Tariffikiintiöiden yhteisen hallinnoinnin tehokkuuden varmistamiseksi jäsenvaltioiden olisi voitava lukea kiintiöihin tosiasiallista tuontiaan vastaavat tarvittavat määrät. Koska tällainen hallinnointimenetelmä edellyttää tiivistä yhteistyötä jäsenvaltioiden ja komission välillä, komission olisi voitava seurata, miten nopeasti kiintiöt käytetään, ja ilmoitettava tästä jäsenvaltioille.

(8) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93[10] säädetään tariffikiintiöiden hallinnointijärjestelmästä, jossa sovelletaan tuotteiden vapaaseen liikkeeseen luovutusta koskevien ilmoitusten vastaanottamispäivän mukaista aikajärjestystä. Komission ja jäsenvaltioiden olisi hallinnoitava tämän asetuksen nojalla avattuja tariffikiintiöitä tämän järjestelmän mukaisesti,

ON HYVÄKSYNYT TÄMÄN ASETUKSEN:

1 artikla

1. Suspendoidaan liitteessä lueteltujen tuotteiden tuontitullit tariffikiintiöissä siinä mainittavina kausina ja siinä mainittujen määrien rajoissa.

2 artikla

Edellä 1 artiklassa tarkoitettuja tariffikiintiöitä hallinnoidaan asetuksen (ETY) N:o 2454/93 308 a ja 308 b artiklan sekä 308 c artiklan 1 kohdan mukaisesti.

3 artikla

Komissio ja jäsenvaltioiden tulliviranomaiset tekevät tiivistä yhteistyötä varmistaakseen tämän asetuksen moitteettoman hallinnoinnin ja soveltamisen valvonnan.

4 artikla

1. Kumotaan asetus (EY) N:o 1062/2009.

2. Poistetaan asetuksen (EY) N:o 104/2000 28 artikla ja liite VI.

3. Poistetaan asetuksen (EU) N:o 1344/2011 liitteestä kohdat, joka koskevat Taric-koodeihin 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 ja 1605 10 00 19 kuuluvia tuotteita.

5 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2013 31 päivään joulukuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE

Järjestys-numero || CN-koodi || Taric-koodi || Tavaran kuvaus || Vuotuinen kiintiö (tonnia) || Kiintiö-tulli || Kiintiökausi

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Turskat (Gadus morhua, Gadus ogac, Gadus macrocephalus) ja Boreogadus saida -lajin kalat, ei kuitenkaan maksa, mäti tai maiti, tuoreet, jäähdytetyt tai jäädytetyt, jalostettaviksi tarkoitetut (1) (2) || 60 000 || 0 % || 1.1.2013-31.12.2015

09.2765 || ex 0305 62 00 ex 0305 69 10 || 20 25 29 10 || Turskat (Gadus morhua, Gadus ogac, Gadus macrocephalus) ja Boreogadus saida -lajin kalat, suolatut tai suolavedessä, ei kuitenkaan kuivatut tai savustetut, jalostettaviksi tarkoitetut (1) (2) || 2 600 || 0 % || 1.1.2013-31.12.2015

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Turskat (Gadus morhua, Gadus macrocephalus), jäädytetyt fileet ja jäädytetty kalanliha, jalostettaviksi tarkoitetut (1) (2) || 23 000 || 0 % || 1.1.2013-31.12.2015

09.2761 || ex 0304 79 50 ex 0304 79 90 ex 0304 99 99 || 10 11 17 85 || Hoki (Macruronus spp.), jäädytetyt fileet ja muu jäädytetty kalanliha, jalostettaviksi tarkoitetut (1) (2) || 20 000 || 0 % || 1.1.2013-31.12.2015

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || Pandalus borealis ‑lajin katkaravut, kuorineen tai ilman kuorta, tuoreet, jäähdytetyt tai jäädytetyt, jalostettaviksi tarkoitetut; keitetyt ja kuoritut, jalostettaviksi tarkoitetut (1) (2) (4) || 33 300 || 0 % || 1.1.2013-31.12.2015

09.2800 || ex 1605 21 90 ex 1605 29 00 || 55 60 || Pandalus jordani ‑lajin katkaravut, keitetyt ja kuoritut, jalostettaviksi tarkoitetut (1) (2) (4) || 5 000 || 0 % || 1.1.2013–31.12.2015

09.2802 || ex 0306 17 92 ex 0306 27 99 || 10 10 || Penaeus Vannamei ‑lajin katkaravut, kuorineen tai ilman kuorta, tuoreet, jäähdytetyt tai jäädytetyt, jalostettaviksi tarkoitetut (1) (2) || 20 000 || 0 % || 1.1.2013–31.12.2015

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Kummeliturska (Merluccius spp., ei kuitenkaan Merluccius merluccius ja Urophycis spp.) ja partanilkka (Genypterus blacodes), jäädytetyt, jalostettaviksi tarkoitetut (1) (2) || 12 000 || 0 % || 1.1.2013-31.12.2015

09.2774 || ex 0304 74 19 ex 0304 95 50 || 10 20 || Kaliforniankummeli (Merluccius productus), jäädytetyt fileet ja muu kalanliha, jalostettaviksi tarkoitetut (1) (2) || 12 000 || 0 % || 1.1.2013-31.12.2015

09.2770 || ex 0305 63 00 || 10 || Sardellit (Engraulis anchoita), suolatut tai suolavedessä, ei kuitenkaan kuivatut tai savustetut, jalostettaviksi tarkoitetut (1) (2) || 1 500 || 0 % || 1.1.2013-31.12.2015

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Silli ja silakka (Clupea harengus, Clupea pallasii), kappalepaino suurempi kuin 100 g tai ns. perhosfileen kappalepaino suurempi kuin 80 g, ei kuitenkaan maksa, mäti tai maiti, jalostettaviksi tarkoitetut (1) (2) || 15 000 || 0 % || 1.10.2013-31.12.2013 1.10.2014-31.12.2014 1.10.2015-31.12.2015

09.2792 || ex 1604 12 99 || 31 41 || Silli ja silakka, mausteissa ja/tai etikassa käsitelty, suolavedessä, jalostettavaksi tarkoitettu (1) (2) || 10 000 || 6 % || 1.1.2013-31.12.2015

09.2790 || ex 1604 14 16 || 20 30 40 95 || Tonnikala- ja boniittifileet (ns. ”loins”), jalostettaviksi tarkoitetut (1) (2) || 20 000 || 0 % || 1.1.2013-31.12.2015

09.2762 || ex 0306 11 90 ex 0306 21 90 || 10 10 || Langustit (Palinurus spp., Panulirus spp., Jasus spp.), elävät, jäähdytetyt, jäädytetyt, jalostettaviksi tarkoitetut (1) (2) (3) || 200 || 6 % || 1.1.2013-31.12.2015

09.2785 || ex 0307 49 59 ex 0307 99 11 || 10 10 || Kalmarirenkaat (5) (Ommastrephes spp. - ei kuitenkaan Ommastrephes sagittatus -, Nototodarus spp., Sepioteuthis spp.) ja Illex spp., jäädytetyt, mukana nahka ja evät, jalostettaviksi tarkoitetut (1) (2) || 45 000 || 0 % || 1.1.2013-31.12.2015

09.2786 || ex 0307 49 59 ex 0307 99 11 || 20 20 || Kalmari (Ommastrephes spp. - ei kuitenkaan Ommastrephes sagittatus -, Nototodarus spp., Sepioteuthis spp.) ja Illex spp., jäädytetyt, kokonaiset tai lonkerot ja evät, jalostettaviksi tarkoitetut (1) (2) || 2 000 || 0 % || 1.1.2013-31.12.2015

09.2777 || ex 0303 67 00 ex 0304 75 00 ex 0304 94 90 || 10 20 20 || Alaskanseiti (Theragra chalcogramma), jäädytetty, jäädytetyt fileet ja muu jäädytetty kalanliha, jalostettaviksi tarkoitetut (1) (2) || 260 000 || 0 % || 1.1.2013-31.12.2015

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Surimi, jäädytetty, jalostettavaksi tarkoitettu (1) (2) || 40 000 || 0 % || 1.1.2013-31.12.2015

09.2746 || ex 0302 89 90 || 30 || Purppuranapsija (Lutjanus purpureus), tuore, jäähdytetty, jalostettavaksi tarkoitettu (1) (2) || 1 500 || 0 % || 1.1.2013-31.12.2015

09.2748 || ex 0302 90 00 ex 0303 90 90 ex 0305 20 00 || 95 91 11 || Kalanmäti, tuore, jäähdytetty tai jäädytetty, suolattu tai suolavedessä || 10 000 || 0 % || 1.1.2013-31.12.2015

09.2750 || ex 1604 32 00 || 10 || Kalanmäti, pesty ja puhdistettu kiinni olevista sisälmyksistä, suolattu tai suolavedessä, jalostukseen tarkoitettu (1) || 5 000 || 0 % || 1.1.2013-31.12.2015

09.2764 || ex 1604 11 00 || 20 || Tyynenmerenlohet (Oncorhynchus spp.), tahnojen ja levitteiden teolliseen valmistukseen (1) || 1 200 || 0 % || 1.1.2013-31.12.2015

09.2784 || ex 1605 10 00 || 11 19 || ’Kuningasrapu’ (Paralithodes camchaticus), ’kiinankuningasrapu’ (Paralithodes brevipes), ’keganirapu’ (Erimacrus isenbecki), ’lumitaskurapu’ (Chionoecetes spp.), ’punataskurapu’ (Geryon quinquedens), ’rosokivirapu’ (Neolithodes asperrimus), Lithodes santolla, ’mutataskurapu’ (Scylla serrata), ’uimataskurapu’ (Portunus spp.), vedessä keitetyt, ilman kuorta, myös jäädytetyt, tuotetta lähinnä olevan pakkauksen nettopaino vähintään 2 kg || 2 500 || 0 % || 1.1.2013-31.12.2015

(1) Kiintiöön sovelletaan asetuksen (ETY) N:o 2454/93 291–300 artiklassa säädettyjä edellytyksiä.

(2) Kiintiötä ei sovelleta tuotteisiin, joille on tarkoitus tehdä pelkästään yksi tai useampi seuraavista toimista:

perkaaminen taikka sisälmysten, pyrstön tai pään poisto,

paloittelu (ei kuitenkaan kuutioiminen, fileeraus, perhosfileiden leikkaaminen, jäätyneiden harkkojen paloittelu tai limittäin olevien jäätyneiden fileeharkkojen halkaiseminen),

näytteenotto, lajittelu,

etiketöinti,

pakkaaminen,

jäähdytys,

jäädyttäminen,

pakastus,

sulatus,

erottaminen.

Kiintiöön ei lueta tuotteita, joille on tarkoitus tehdä kiintiön käyttöön oikeuttava käsittely tai toimet, kun tällainen käsittely tai tällaiset toimet tehdään vähittäismyynti- tai ateriapalveluvaiheessa.

Kiintiötä sovelletaan vain ihmisravinnoksi tarkoitettuihin tuotteisiin.

(3) Sen estämättä, mitä alaviitteessä 2 säädetään, CN-koodeihin 0306 11 90 (Taric-koodi 10) ja 0306 21 90 (Taric-koodi 10) kuuluvat tuotteet luetaan kuitenkin kiintiöön, jos niille tehdään toinen tai molemmat seuraavista toimista: jäädytetyn tuotteen halkaiseminen tai jäädytetyn tuotteen lämpökäsittely sen sisältä tulevan perkausjätteen poistamiseksi.

(4) Sen estämättä, mitä alaviitteessä 2 säädetään, CN-koodeihin 1605 21 90 (Taric-koodit 45 ja 55) ja 1605 29 00 (Taric-koodit 50 ja 60) kuuluvat tuotteet luetaan kuitenkin kiintiöön, jos niille tehdään katkarapujen pakkauskaasukäsittely, sellaisena kuin se määritellään elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008[11] liitteessä I.

(5) Pääjalkaisen ruumis tai kalmari ilman päätä ja ilman lonkeroita.

YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS

1. EHDOTUKSEN NIMI:

Ehdotus neuvoston asetukseksi kauppaan liittyvistä toimenpiteistä eräiden kalastustuotteiden tarjonnan varmistamiseksi EU:n jalostajille vuosina 2013–2015

2. BUDJETTIKOHDAT:

Luku ja momentti: 1 osaston 12 luvun 120 momentti.

Vuodeksi 2012 budjetoitu määrä: 19 171 200 000 euroa.

3. RAHOITUSVAIKUTUKSET

¨ Ehdotuksella ei ole rahoitusvaikutuksia

x Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin:

(milj. euroa yhden desimaalin tarkkuudella)

Budjettikohta || Tulot[12] || Vuosi 2013 || Vuosi 2014 || Vuosi 2015

120 momentti || Vaikutukset omiin varoihin || - 170/vuosi || - 175,5/vuosi || - 180,7/vuosi

4. PETOSTENTORJUNTA

Tässä neuvoston asetuksessa tarkoitettujen tiettyjen tuotteiden tiettyä käyttötarkoitusta valvotaan yhteisön tullikoodeksin soveltamista koskevista säännöksistä annetun komission asetuksen (ETY) N:o 2454/93 291–300 artiklan mukaisesti.

5. MUUT HUOMAUTUKSET

Asetuksen suurin vaikutus on Euroopan unionille aiheutuvat tulonmenetykset. Viimeisimpien täydellisten tilastojen (vuodelta 2010) perusteella tästä asetuksesta johtuvat tulonmenetykset voidaan arvioida vuonna 2013 alkavan kolmivuotiskauden ensimmäisenä vuonna 170 miljoonaksi euroksi. Vuosia 2014 ja 2015 koskeva arvio perustuu vuoden 2013 tulonmenetyksiin, joihin on lisätty 3 prosentin inflaatio.

Vuosien 2013, 2014 ja 2015 tulonmenetykset ovat nettomääriä, jotka saadaan vähentämällä bruttomääristä 25 prosenttia jäsenvaltioiden kantokuluja.

Määrää laskettaessa käytettiin perusteena suosituimmuustulleja (MFN) ja kiintiöiden täyttä käyttöastetta. Näin ollen se ilmaisee tulonmenetyksen enimmäismäärää, sillä yhteisö myöntää kolmansien maiden eri ryhmille suotuisampia kauppaetuuksia (GSP, GSP+, vapaakauppasopimukset) ja kiintiöiden käyttöaste on kyseisten, kiintiöiden alaisten tuotteiden osalta keskimäärin 75 prosenttia.

Sen vuoksi tosiasiallinen tulonmenetys lienee vähäisempi (arviolta 47 miljoonaa euroa), koska suosituimmuustulleja ei sovelleta kaikissa tapauksissa. Arvioiden mukaan EU:hun tuotavista kalastuotteista kannetaan keskimäärin alle kolmen prosentin suuruinen arvotulli, kun taas kalastustuotteiden suosituimmuustulli on keskimäärin 10,9 prosenttia.

|| || || || || || || ||

|| EHDOTUS KALOJEN TUONTIKIINTIÖIKSI 1.1.2013–31.12.2015 || || ||

|| ARVIO TEOREETTISISTA TULONMENETYKSISTÄ (vuoden 2010 tuontitietojen perusteella) || || ||

|| || ||

|| || || || || || || ||

|| Ehdotus 2013–2015 (t) || || || || || || ||

Tavaran kuvaus || Suosituim-muustulli (%) || Kiintiö-tulli (%) || Tuonti EU:n ulkopuolelta EU:n 27 jäsenvaltioon vuonna 2010 || Teoreettinen ||

|| (tai arvioitu keskiarvo, kun sovelletaan eri tulleja) || || || || tulon- ||

|| || || || menetys ||

|| || Määrä || Arvo || Yksikkö-arvo || euroina ||

|| || || || (tonnia) || (tuhatta euroa ) || (€/tonni) || ||

|| || || || || || || ||

Turskat (Gadus morhua, Gadus ogac, Gadus macrocephalus) ja Boreogadus saida -lajin kalat, ei kuitenkaan maksa, mäti tai maiti, tuoreet, jäähdytetyt tai jäädytetyt, jalostettaviksi tarkoitetut || 60 000 || 12 % || 0 % || 56 842 || 141 448 || 2 488 || 17 916 780 ||

Turskat (Gadus morhua, Gadus ogac, Gadus macrocephalus) ja Boreogadus saida -lajin kalat, suolatut tai suolavedessä, ei kuitenkaan kuivatut tai savustetut, jalostettaviksi tarkoitetut || 2 600 || 13 % || 0 % || 3 371 || 12 456 || 3 695 || 1 248 926 ||

Turskat (Gadus morhua, Gadus macrocephalus), jäädytetyt fileet ja jäädytetty kalanliha, jalostettaviksi tarkoitetut || 23 000 || 7,5 % || 0 % || 20 000 || 74 116 || 3 706 || 6 392 505 ||

Hoki (Macruronus spp.), jäädytetyt fileet ja muu jäädytetty kalanliha, jalostettaviksi tarkoitetut || 20 000 || 11,2 % || 0 % || 30 963 || 48 350 || 1 562 || 3 497 852 ||

Pandalus borealis ja Pandalus jordani -lajin katkaravut, kuorineen tai ilman kuorta, tuoreet, jäähdytetyt tai jäädytetyt, jalostettaviksi tarkoitetut; keitetyt ja kuoritut, jalostettaviksi tarkoitetut || 38 300 || 20 % || 0 % || 20 627 || 110 586 || 5 361 || 41 066 988 ||

Penaeus Vannamei ‑lajin katkaravut, kuorineen tai ilman kuorta, tuoreet, jäähdytetyt tai jäädytetyt, jalostettaviksi tarkoitetut || 20 000 || 12 % || 0 % || 305 580 || 1 623 166 || 5 312 || 12 748 224 ||

Kummeliturskat (Merluccius spp., ei kuitenkaan Merluccius merluccius ja Urophycis spp.) ja partanilkka (Genypterus blacodes), jäädytetyt, jalostettaviksi tarkoitetut || 12 000 || 15 % || 0 % || 9 837 || 21 408 || 2 176 || 3 917 292 ||

Kaliforniankummeli (Merluccius productus), jäädytetyt fileet ja muu kalanliha, jalostettaviksi tarkoitetut || 12 000 || 6,1 % || 0 % || 10 986 || 18 651 || 1 698 || 1 242 721 ||

Sardellit (Engraulis anchoita), suolatut tai suolavedessä, ei kuitenkaan kuivatut tai savustetut, jalostettaviksi tarkoitetut || 1 500 || 10 % || 0 % || 2 137 || 3 920 || 1 834 || 275 152 ||

Silli ja silakka (Clupea harengus, Clupea pallasii), kappalepaino suurempi kuin 100 g tai ns. perhosfileen kappalepaino suurempi kuin 80 g, ei kuitenkaan maksa, mäti tai maiti, jalostettaviksi tarkoitetut || 15 000 || 15 % || 0 % || 14 770 || 8 955 || 606 || 1 364 167 ||

Silli ja silakka, mausteissa ja/tai etikassa käsitelty, suolavedessä, jalostettavaksi tarkoitettu || 10 000 || 20 % || 6 % || 16 452 || 20 181 || 1 227 || 1 717 323 ||

Tonnikala- ja boniittifileet (ns. ”loins”), jalostettaviksi tarkoitetut || 20 000 || 24 % || 0 % || 33 153 || 122 560 || 3 697 || 17 744 638 ||

Langustit (Palinurus spp., Panulirus spp., Jasus spp.), elävät, jäähdytetyt, jäädytetyt, jalostettaviksi tarkoitetut || 200 || 12,5 % || 6 % || 189 || 2 899 || 15 339 || 199 402 ||

Kalmarirenkaat (Ommastrephes spp. – ei kuitenkaan Ommastrephes sagittatus – Nototodarus spp., Sepioteuthis spp.) ja Illex spp., jäädytetyt, mukana nahka ja evät, jalostettaviksi tarkoitetut || 45 000 || 8 % || 0 % || 27 935 || 80 184 || 2 870 || 10 333 360 ||

Kalmari (Ommastrephes spp. – ei kuitenkaan Ommastrephes sagittatus – Nototodarus spp., Sepioteuthis spp.) ja Illex spp., jäädytetyt, kokonaiset tai lonkerot ja evät, jalostettaviksi tarkoitetut || 2 000 || 8 % || 0 % || 1 589 || 2 061 || 1 297 || 207 527 ||

Alaskanseiti (Theragra chalcogramma), jäädytetty, jäädytetyt fileet ja muu jäädytetty kalanliha, jalostettaviksi tarkoitetut || 260 000 || 11,2 % || 0,0 % || 216 956 || 523 033 || 2 411 || 70 201 889 ||

Surimi, jäädytetty, jalostettavaksi tarkoitettu || 40 000 || 14,2 % || 0 % || 37 724 || 77 191 || 2 046 || 11 622 439 ||

Purppuranapsija (Lutjanus purpureus), tuore, jäähdytetty, jalostukseen tarkoitettu || 1 500 || 15 % || 0 % || 1 466 || 3 297 || 2 249 || 506 020 ||

Kalanmäti, tuore, jäähdytetty tai jäädytetty, suolattu tai suolavedessä || 10 000 || 10,5 % || 0 % || 9 076 || 43 795 || 4 825 || 5 066 632 ||

Kalanmäti, pesty ja puhdistettu kiinni olevista sisälmyksistä, suolattu tai suolavedessä, jalostukseen tarkoitettu || 5 000 || 20 % || 0 % || 3 049 || 55 335 || 18 149 || 18 148 573 ||

Tyynenmerenlohet (Oncorhynchus spp.), tahnojen ja levitteiden teolliseen valmistukseen || 1 200 || 5,5 % || 0 % || 876 || 4 092 || 4 671 || 308 301 ||

’Kuningasrapu’ (Paralithodes camchaticus), ’kiinankuningasrapu’ (Paralithodes brevipes), ’keganirapu’ (Erimacrus isenbecki), ’lumitaskurapu’ (Chionoecetes spp.), ’punataskurapu’ (Geryon quinquedens), ’rosokivirapu’ (Neolithodes asperrimus), Lithodes santolla, ’mutataskurapu’ (Scylla serrata), ’uimataskurapu’ (Portunus spp.), vedessä keitetyt, ilman kuorta, myös jäädytetyt, tuotetta lähinnä olevan pakkauksen nettopaino vähintään 2 kg || 2 500 || 8 % || 0 % || 1 979 || 14 716 || 7 436 || 1 487 216 ||

KAIKKI YHTEENSÄ || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta || 227 213 927 ||

[1] Lisätietoa YKP:n uudistuksista mm. komission ehdotuksissa ja vaikutusten arvioinneissa: http://ec.europa.eu/fisheries/reform/index_fi.htm

[2] EUVL L 291, 7.11.2009, s. 8.

[3] EYVL L 17, 21.1.2000, s. 22.

[4] EUVL L 349, 31.12.2011, s. 1.

[5] EUVL ….

[6] EUVL L 291, 7.11.2009, s. 8.

[7] EYVL L 17, 21.1.2000, s. 22.

[8] KOM/2011/0416 lopullinen.

[9] EUVL L 349, 31.12.2011, s. 1.

[10] EYVL L 253, 11.10.1993, s. 1.

[11] EUVL L 354, 31.12.2008, s. 16.

[12] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.